Suurimat ohtu talvituvatele kirjuhahkadele kujutab üha suurenev õli ja õlisaaduste transportimine Läänemere idaosas. Ohtu kujutab ka tihe laevaliiklus nende talvitusaladel. See oli üheks põhjuseks, miks 1999. aasta sügisel protestisid  Eesti VVOd plaani vastu rajada Undvasse (Uudepanga laht) süvasadam suurte kruiisilaevade jaoks. Eesti Ornitoloogiaühing ja Eestimaa Looduse Fond pöördusid abi saamiseks ka BirdLife International'i, Wetland International'i, WWFi ja mitmete teiste organisatsioonide poole, et sundida valitsust mitte andma luba sadama planeeringuteks.